**NÁRODNÁ RADA SLOVENSKEJ REPUBLIKY**

V. volebné obdobie

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**584**

**Návrh**

**na skrátené legislatívne konanie o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon Národnej rady Slovenskej republiky č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov (tlač 583)**

Vláda Slovenskej republiky predkladá na rokovanie Národnej rady Slovenskej republiky návrh na skrátené legislatívne konanie o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon Národnej rady Slovenskej republiky č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov (tlač 583).

Vzhľadom na súčasnú ekonomickú situáciu Slovenskej republiky a stav verejných financií je potrebné, aby všetky inštitúcie a ústavní činitelia zodpovedne nakladali s prostriedkami štátneho rozpočtu. Z uvedeného dôvodu navrhujeme, aby sa v roku 2012 ústavným činiteľom nezvyšoval plat. Návrh rešpektuje uznesenie Ústavného súdu Slovenskej republiky sp. zn. PL. ÚS 99/2011 z 22. júna 2011 uverejnené v Zbierke zákonov Slovenskej republiky pod číslom 236/2011.

Cieľom predloženého návrhu je neuplatniť na rok 2012 spôsob úpravy platov poslancov Národnej rady Slovenskej republiky podľa § 2 zákona Národnej rady Slovenskej republiky č. 120/1993 Z. z. o platových pomeroch niektorých ústavných činiteľov Slovenskej republiky v znení zákona č. 500/2010 Z. z.

S ohľadom na pravidlá legislatívneho procesu nie je možné, aby poslanecký návrh nadobudol účinnosť od 1. januára 2012. Na základe toho vláda Slovenskej republiky navrhuje v zmysle § 89 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky, z dôvodu možného vzniku značných hospodárskych škôd, aby sa Národná rada Slovenskej republiky uzniesla na skrátenom legislatívnom konaní o návrhu skupiny poslancov Národnej rady Slovenskej republiky na vydanie zákona, ktorým sa  dopĺňa zákon Národnej rady Slovenskej republiky č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov (tlač 583).

Bratislava 16. novembra 2011

­­­­­­­­­­­­­­­­­­

**Iveta Radičová, v. r.**

predsedníčka vlády Slovenskej republiky